बीवी मायके जाने के लिए कह रही थी, पति ने कुल्हाड़ी मारकर कर दिया मर्डर  
जिला मुख्यालय से करीब 40 किलोमीटर दूर बारबती गांव में हुई वारदात
 एक व्यक्ति ने अपनी पत्नी की मंगलवार को कुल्हाड़ी मारकर हत्या कर दी
पुलिस ने आरोपी पर हत्या का मामला दर्ज कर उसे गिरफ्तार कर लिया
जिला मुख्यालय से करीब 40 किलोमीटर दूर बारबती गांव में मामूली विवाद को लेकर एक व्यक्ति ने अपनी पत्नी की मंगलवार को कुल्हाड़ी मारकर हत्या कर दी. नगर पुलिस अधीक्षक (बरगी) रवि चौहान ने बताया कि अशोक चक्रवर्ती (48) ने अपनी पत्नी रजनी (45) की कुल्हाड़ी से मार कर हत्या कर दी.
उन्होंने कहा कि उसकी पत्नी उसे अपने माता-पिता के घर जाने के लिए कह रही थी. इसी को लेकर हुए विवाद पर उसने रजनी पर कुल्हाड़ी से कई जगह वार किया, जिससे उसकी मौके पर ही मौत हो गई. चौहान ने बताया कि आरोपी पर हत्या का मामला दर्ज कर उसे गिरफ्तार कर लिया गया है.